Happing er tá ið ein ella fleiri persónar regluliga og yvir eitt longri tíðarskeið ella endurtakandi og á grovan hátt útseta ein ella fleiri aðrar persónar fyri ágang, sum viðkomandi upplivir sum særandi ella eyðmýkjandi, og har viðkomandi følir, at tað er trupult at forsvara seg. Munur er á happing og arging. Arging er tá ið báðir partar uppfata argingina sum góðsinnaða. Ein leiðari kann eisini verða happaður av starvsfólki. Happing á arbeiðsplássum umfatar ofta: Afturhaldan av neyðugari upplýsing. Særandi viðmerkingar. At verða skeldað/ur ella hildin til láturs.